safouaneb/arywiki huggingface dataset:
مراكش

مراكش (بتمازيغت: ⴰⵎⵓⵔⴰⴽⵓⵛ سميتها لحقيقية اموراكوش، كاتعني"ارض الله". ) كاتسما حتا لمدينة لحمرا و مدينة سبعاتو رجال و عاصمة النخيل، هي مدينة مغربية جات فجنوب لوسط د لبلاد و بضبط ف سهل لحوز على الضفة لجنوبية من واد تانسيفت. تيسكن فمراكش 1. 4 مليون شخص (على حساب السيت ديال المدينة). السمية. مراكش وحدة من لمدون لي كانت معروفة ف لعالام حيت كانت عاصمة د لمغريب، داكشي علاش تسمى لمغريب ب لفارسية مراكش، وحتى ب الصبليونية (Marruecos - مارويكوص) و لفرانساوية (Maroc - ماغوك) و لبرتغالية (Marrocos - ماروكوش) والنݣليزية (Morocco - مورًوكو) و هما اسميّات د لمغريب لي اصلهم كلمة مراكش. تاريخ. عاصمة لمرابطين و لموحدين. تبنات مراكش ف 1062 مبعد ما قرر يوسف بن تاشفين تكون هي لعاصمة د لامبراطورية لمرابطية. كانت هي لعاصمة ديالهوم ف بين 1056 و 1147. نحطاطها ف عهد لمرينيين و بعتها معا السعديين. مراكش كانت لعاصمة تا ديال لموحدين، بين 1147م و 1269م، و السعديين. جغرافيا. اوّل احصاء د سّكان تدار ف لمغريب مورا سّتيقلال ف 1960، تّلقا فيه بلي كاينين 241. 900 لي ساكنين ف مراكش، سوا مغاربا ؤلا اجانب، ؤ كانت ديك سّاع تاني اكبر مدينة مغريبية من حيت عاداد سّكان. حاليا حسب السيت ديال المدينة تيقولو 1. 4 مليون. معمار. لمدينة لقديمة. لمدينة لقديمة د مراكش فيها بزاف ديال لمعاليم لمهمة بحال الجامع د لكتبية، لقصبة، السّوار د لمدينة و لبيبان ديالها، لقبور د السعديين، لقصورة بحال لبديع و بزاف ديال لمداريس بحال لمدرسة د بن يوسف. فيها كاينة الساحة د جامع لفنا اللي داخلة تا هي ف التراث الانساني. سياحة. ف لوقيتة ديال دابا، مراكش معروفة بسياحة ديالها وكيجيو ليها الناس من لعالام كامل باش يفوجو فجو زوين و يشوفو لماثر و لمعالم لي فيها، و يتساراو ف بلايص بحال جامع لفنا و جامع لكتبية و قصر لبديع و قصر لباهية و جردة انيما و الجردة السرية و دار الباشا (فيها متحف و قهوة) و مدرسة بن يوسف و لمنارة و جردة ماجوريل. و كاين مناطق فنواحي لمدينة و هي لمنتفس ديال المراكشيين لبغاو ينساو المدينة بحال اوريكا و امليل… مقاطعات. هاد الساعة لمدينة مقسمة لخمسة تلمقاطعات:
مراكش المدينة

مراكش المدينة جماعة ترابية مقاطعة كاينة ف عمالة مراكش، جهة مراكش اسفي، ساكنين فيها 120222 واحد، على حسب لاحصاء لعام 2014.
مرس السلطان

مرس السلطان جماعة ترابية مقاطعة كاينة ف اقليم/عمالة دّار لبيضا، جهة دّار لبيضا سطات، ساكنين فيها 129076 واحد، على حسب لاحصاء لعام 2014.
مرسوم

لمرسوم (ب ) هو ب صفة عامة وثيقة تنفيدية و تنظيمية، ب معنى ان لوزن القانوني ديالها قل من لقانون. لمرسوم ف لقانون لمغريبي. كلمة مرسوم ف لقانون لمغريبي يمكن تشير ل 4 ديال لوثائق لقانونية: لمرسوم، مرسوم لقانون، لمرسوم لملكي و لمرسوم لملكي لّي بحال قانون. لمرسوم. هادا هو شّكل شّايع ديال لمراسيم، كايصدرو لوزير لّول و كايسني معاه ب لعطف لوزير ولا لوزرا لّي لقطاعات ديالهوم كايقيسها لموضوع د لمرسوم ولا كايكونو مكلفين ب تّنفيذ ديالو. لمراسيم ديال لوزير لّول كاتقيس غير لمسائل تّنفيذية ولا تّنظيمية وكاتكون ف لغالب تقنية ولا كاتشرح لفهم ديال لادارة لشي قانون. يمكن هاد لمرسوم يتطعن فيه قدام لقضاء يلا شاف شي حد ولا شي مؤسسة انو مخالف لشي قانون ولا شي وثيقة قانونية فوق منو (ظهير ولا ݣاع شي فصل من دّستور مثلا). لمرسوم د لوزير لّول ما يمكن يتلغى غير بشي مرسوم بحالو ولا شي قرار و لا شي نص قانوني اعلى منو. مرسوم لقانون. ف لفترة لّي كايكون فيها لبرلمان عطلة (بين دّورات لبرلمانية)، يمكن لحوكومة تحتاج تخرج شي نص قانوني ب زّربة ولا ب صورة مستعجلة. بما انها ما يمكنش تخرج قانون على حسب لمسطرة العادية (حيت ما كاينش برلمان لّي غادي يصوت عليه)، كاتخدم على واحد نّص سميتو مرسوم لقانون، لّي يمكن ليها تدوزو تشريعيا غير مع لّجان لبرلمانية، غير هو لازم عليها تدوزو ل لمصادقة د لبرلمان فاش يالاه تبدا دّورة لبرلمانية لّي من بعد، و الا غادي يخسر صّفة لقانونية ديالو. لمرسوم لملكي ولمرسوم لملكي لّي بحال قانون. مرات قليلة ف تّاريخ ديال لمغريب لّي كان فيهوم مراسيم ملكية، واشهر فترة لّي عرفات هاد نّصوص لقانونية كانت فيامات حالة لستيثناء لّي فرضها لحسن تاني ف 1965. ف حالة لسيثناء، ما كايبقا برلمان ولا حوكومة ولماليك كايكون هو سّلطة تّشريعية وتّنفيذية، يعني ديكتاتورية كاملة. لقوانين لّي صدرات ف ديك لفترة تسمات مراسيم ملكية. ف لفترات لّي ما كانش فيهوم غير لبرلمان، تسماو مراسيم ملكية لّي بحال قانون (ب لعربية: "مرسوم ملكي بمثابة قانون").
لمريخ

لمرّيخ اولا لكوكب لحمر اولا مارس (الرمز: ) هو لكوكب الرابع من ناحية لبعد على الشمش فالنظام الشمسي، وهو من الكواكب الصخرية لي كيشبهو ل لارض من الناحية د الصخور لي كي كونوها. القطر ديال لمرًيخ هو 6800 كلم. فبزاف د اللغات لاوروپية، السمية د لمريخ هي مارس، اللي هي السًمية د لاله د لحرب د الرومان. ف 2018 كتاشفو لعلماء ضاية مجمًدة تحت من لارض فلمريخ، و بداو تيفكًرو فلامكانية ديال يكون لما موجود ف لمريخ، و هادي لخطوة اللًولا لا بغاو الناس يعيشو فيه ف لمستقبل. لخصائص لفيزيائية. مارس تقريبا عندو نص لحجم ديال لارض، بمساحة سطح شوي قل من لمساحة كاملة ديال لارض نّاشفة. مارس عندو كتافة قل من لارض، بحجم تقريبا 15% ديال لارض و بكتلة 11% ديال لارض، شّي لي كايعطي 38% ديال لجادبية ديال سطح لارض. سباب لمظهر لحمر-ليموني ديال سطح لمرّيخي هو تلاتي اوكسيد لحديد، ولا صّدا.
مريريدا نايت عتيݣ

مريريدا نايت عتيݣ (تقريبا 1900 - تقريبا 1940) كانت واحد الشاعيرة مغريبية شلحا، تولدات ف مݣدز فنواحي ديال واد تساوت. شيعر ديالها كتبو وترجمو لفرانصاوية ف تلاتينات واحد السيد سميتو روني ؤلوج، اللي كان موضاف معا لاستيعمار ف اصيلة من 1927.
مريزيݣ

مريزيݣ جماعة ترابية قروية كاينة ف اقليم سطات، جهة دّار لبيضا سطات، ساكنين فيها 8376 واحد، على حسب لاحصاء لعام 2014.
مزورا

مزورا جماعة ترابية قروية كاينة ف اقليم سطات، جهة دّار لبيضا سطات، ساكنين فيها 9525 واحد، على حسب لاحصاء لعام 2014.
مسابقة يوروڤيجن د لأغنية

مسابقة يوروڤيجن د لاغنية هي واحد لمسابقة دولية د لاغاني كاتدار كل عام، بدا التنظيم ديالها من عام 1956 من طرف هيئة يوروفيجن للبث، ولمشاركين فيها اغلبيتهم من الدول لاروبية. كل دولة كاتقدم اغنية اصلية باش تتغنى وتتعرض مباشرة على شاشات التلفازة ؤالراديو، وتصوت على لاغاني د لبلدان لاخرى باش يحددو شكون الرابح. كاينين عل لاقل 50 دولة يقدرو يشاركو من بينهم لمغريب اللي سبق ليه شارك مرة وحدة فعام 1980؛ ؤ من عام 2015، سمحو لاستراليا حتا هي باش تشارك. مبني على مهرجان سانريمو د لموسيقى اللي كايتقام ف ايطاليا من عام 1951، وكايتعرض يوروفيجن كل عام من لافتتاح ديالو ف عام 1956، هادشي اللي ردو اطول مسابقة تلفزيونية دولية كاتدار كل عام ؤاطول لبرامج التلفزيونية الطويلة ف لعالم. ؤحتى انه من بين اكثر لاحداث اللي ماشي رياضية اللي تشافت بزاف، عدد الناس اللي كايشوفوه كايتراوح ما بين 100 مليون ؤ 600 مليون على مستوى لعالم. تم لعرض ديالو ف بزاف ديال لبلادات واخا مامشاراكين فيه، بحال لميريكان وكندا ونيوزيلندا والشينوا. ؤمن عام 2000، ولا كابتث ف لانترنت ف موقع يوروفيجن. ارلاندا هيا اللي عندها الرقم القياسي ف عدد الانتصارات، بحيت انها ربحات سبعة د لمرات، بما فيها د لمرات ف خمس سنين متابعة 1992 ؤ 1993 ؤ 1994 ؤ 1996. على حساب نظام التصويت اللي كاين دابا، ؤاللي خدامين بيه من عام 2016، كان سلفادور سوبرال لبرتغالي مول اكبر عدد ديال النقط اللي ربح ف لمسابقة د 2017 ف كييف، اوكرانيا، برصيد 758 نقطة؛ ؤ على حساب النظام لقديم، حصل الكسندر ريباك من النرويج على اكبر عدد من النقط بحيث حصل على 387 نقطة ف عام 2009. واخر واحد اللي ربح هو دنكان لورانس من هولندا اللي ربح ف 2019 باغنية "اركاد". الرباح ف هاد لمسابقة كايعطي للفنانا واحد الدعم مهني محلي ونجاح دولي بعض لمرات. بحال ابا ABBA (من السويد)، باكز فيز ؤ لولو (من لمملكة لمتحدة) سيلين ديون (من سويسرا)، جوني لوغان (اللي ربح ف لمسابقة جوج د لمرات من ارلاندا)، دانا انتيرتاشيونال (من اسرائيل) ؤ لينا (من المانيا).
مستي

مستي جماعة ترابية قروية كاينة ف اقليم سيدي ايفني، جهة ݣلميم واد نون، ساكنين فيها 2901 واحد، على حسب لاحصاء لعام 2014.
مسعود بوحسين

مسعود بوحسين، هو ممتل ؤمخرج مغريبي تولد ف 1974. هو رئيس نقابة لوطنية ديال مهنيي لفنون درامية لي كانت كتسما نقابة لمغريبية د محترفي لمسرح. خدا دوكتورا ديالو فعلم لمسرح من لكية لوطنية د لفن لمسرحي فبوخارست (رومانيا) ف 2003، ؤ استاذ فالمعهد العالي دفنون لمسرح ؤ تنشيط سينمائي ؤخريج نفس لمعهد فسنة 2007. شارك فبزاف د لمسرحيات لي نجحات على لمستوى لوطني، من بينها لمسرحية د لهواوي "قايد النسا" لي كتبها احمد الطيب العلج. ؤشارك فتاطير واحد لورشة دولية ديال تكوين لممتيلين فمسرح "بيكولو" المشهور فيملانو، ؤ دار لاخراج لمسرحية «سميرة» لي هي خدمة مشتركة بين لمعهد لعالي دلفن لمسرحي ؤ تنشيط تقافي فرباط ؤ لمدرسة لملكية ديال دراما فمدريد ؤ مسرح بيكولو فميلانو.
مسكالة

مسكالة جماعة ترابية قروية كاينة ف اقليم الصويرة، جهة مراكش اسفي، ساكنين فيها 4330 واحد، على حسب لاحصاء لعام 2014.
مسكورة

مسكورة جماعة ترابية قروية كاينة ف اقليم سطات، جهة دّار لبيضا سطات، ساكنين فيها 7180 واحد، على حسب لاحصاء لعام 2014.
مسيد (جماعة)

مسيّد جماعة ترابية قروية كاينة ف اقليم طانطان، جهة ݣلميم واد نون، ساكنين فيها 1225 واحد، على حسب لاحصاء لعام 2014.
مش

لمش و لا لقط لي كيتسمّا تا لمش د دّار هو حيوان من لبزوليات، من لفاميلة د لقطايطيات، و رباه بنادم قبل شي 6400 عام. كيتعتاقد بلي لاصل د لمشاش هي مشاش برية كبرات ف جو صحراوي، و كيبان هادشي حيت لمش كيميل ل لجو سّخون. كاين بزاف ديال سلالات لقطوط، منها لي معندوش الزنطيط علاود واحد التشوه خلقي.
مشرع العين

مشرع العين جماعة ترابية قروية كاينة في اقليم تارودانت، جهة سوس ماسة، ساكنين فيها 11352 نسمة، على حسب الاحصاء العام 2014.
مشرع بن عبو

مشرع بن عبو جماعة ترابية قروية كاينة ف اقليم سطات، جهة دّار لبيضا سطات، ساكنين فيها 9355 واحد، على حسب لاحصاء لعام 2014.
مشور الدار لبيضا

مشور دّار لبيضا جماعة ترابية حضرية كاينة ف اقليم/عمالة دّار لبيضا، جهة دّار لبيضا سطات، ساكنين فيها 2592 واحد، على حسب لاحصاء لعام 2014.
مصر

ميصر ؤلا ميصرا (رسميا: جمهورية مصر العربية) هي واحد لبلاد جات ف شمال افريقيا، وهي بلاد عابرة ل لقارات، وفيها جيهة تابعة ل اقصى غرب اسيا (شبه ݣزيرة سينا). تيحدها من الشمال البحر لبيض لمتوسط، من لغرب ليبيا، من الشمال الشرقي فلسطين و اسرائيل، من الشرق لبحر لحمر، ومن لجنوب السودان. لعاصمة ديالها هي لقاهرة. لمساحة ديال مصر هي 1. 010. 408 كم²، و تيسكنو فيها تقريبا 100 د لمليون د الناس على حساب التقديرات د 2020. اللغة الرسمية فمصر هي لعربية. ميصر عندها تاريخ قديم و وحدا من لحضارات لقديمة فلعالم، اللي هي لحضارة د لفراعنة. من مورا لحكام ديالهوم دازو بزاف د الدول على ميصر بحال لفرس و الرومان وبزاف د الدول الاسلامية، اخر وحدا فيهم كانت الدولة لعتمانية، موراها حتلو لينݣليز مصر. ستاقلات مصر ف 1922 و ولات مملكة، ولكن ف 1952 وقعات تورة ومن 1953 ولات جمهورية. الرئيس د مصر د دابا تاهو عسكري وسميتو عبد الفتاح السيسي.
مصطفى حجي

مصطفى حجي (تزاد ف ايفران لاطلس الصغير ف 16 نونبر 1971) كان كوايري مغريبي و دابا خدام كادر تقني مع لجاميعة لملكية لمغريبية د لكورة معا لمونتخبات لوطنية. مصطفى حجي لعب معا لمونتاخاب 64 ماتش (ماركا فيهوم 12 لبيت) بين 1993 و 2002 و شارك ف جوج كيسان د لعالم معا لمغريب ف 94 و 98. مصطفى حجي كان تختار احسن لاعب افريقي ف 1998 و حطاتو لكاف ف ليستا ديال اساطير لكورة لافريقية ف 2011. حياتو. مصطفى هاجر معا عائيلتو ل فرانسا فاش كانت عندو عشر سنين و عاشو ف لّول ف سانتيتيان و من بعد ف كروتزفالد ف شّمال شّرقي د فرانسا. مصطفى تفورما ف لكلوب د نانسي و فيه بدا لكاريير پروفيسيونيل ديالو ف 1992. ف ديك لعام بان مزيان و عيطولو فرانسا و لمغريب باش يلعب ف لمونتاخبات ديالهوم ف نفس لفترة، و ختار مصطفى يلعب مع لمغريب و هاد لقرار كان خلقليه مشاكيل مع فرقتو ف فرانسا. اول ماتش ديالو كان صعيب بزاف حيت كان هو اخر ماتش د لاقصائيات د كاس لعالم 94 ضد زامبيا. عبد الله بليندا، لمدرب د لمونتاخاب ديك لوقت، دخلو رسمي من لّول و دار ماتش كبير مصطفى بان مزيان و من ديك لماتش ولا من ركايز د لمونتاخاب د لمغريب ف تّسعينات. مصطفى شارك ف لمونديال د 94 و كان هو لّي پاصا لكورة د لبيت د حسن ناضير ضد هولندا، ف 98 كان دار كاس عالم تاريخية و كان ماركا بيت واعر ضد نّرويج ف اول ماتش. من اهم لبيوتة ديالو مع لمونتاخاب كان لبيت لّي ماركاه ب سيزو ضد ميصر ف كاس افريقيا 98.
مطال

مطال جماعة ترابية قروية كاينة ف اقليم سيدي بنور، جهة دّار لبيضا سطات، ساكنين فيها 9913 واحد، على حسب لاحصاء لعام 2014.
مطران

مطران جماعة ترابية قروية كاينة ف اقليم سيدي بنور، جهة دّار لبيضا سطات، ساكنين فيها 10580 واحد، على حسب لاحصاء لعام 2014.
متوح

متوح جماعة ترابية قروية كاينة ف اقليم جّديدة، جهة دّار لبيضا سطات، ساكنين فيها 25856 واحد، على حسب لاحصاء لعام 2014.
مغاربا يهود

لمغاربا ليهود (ب لعبرية יהדות מרוקו) ولا ليهود لمغاربا (ب لعبرية יהודים מרוקאים يهوديم ماروكائيم) هوما يهود كيعيشو ولا اصلهم من لمغريب. ليهود هاجرو ل لمغريب وعاشو معا لامازيغ، ؤ فوقت اخر جات موجة تانية ديال لهجرة من لݣزيرة لايبيرية ف لفترة اللي تبعات صدور مرسوم لحمرا مباشرة فـ 1492 فاش جراو عليهم من ممالك الصبليون ؤ من بعد فترة قصيرة حتى من لبرطقيز. هاد لموجة التانية ديال هجرة ليهود ل لمغريب بدلات بشكل كبير تاريخ ليهودية فيه؛ حيت ليهود جابو معاهم الشعائر السفاردية لاندلسية شي لي خلا معضم ليهود ف لمغريب يتحولو ل لهوية السفاردية. وصل لعاداد ديال ليهود ف لمغريب ل لاوج ديالو ف الربعينات د لقرن 20 ؤ كان تقريبا 250 الف يهودي ف لمغريب داك لوقت، ولاكين بسباب لهجرة ديالهم ل اسرائيل ؤ بلدان خرين بما فيها عملية ياخين من 1961 حتال 1964، نقص هاد لعاداد ؤ بقا غير شي 5000 يهودي. لغالبية لعضمى ديال لمغاربا ليهود كيعيشو دابا ف اسرائيل، فين كيشكلو تما تاني اكبر مجتمع يهودي؛ تقريبا نص مليون. كنتلاقاو تجمعات خرة ف فرانسا، الصبليون، كانادا، لميريكان، و امريكا لجنوبية، سيرتو ڤينيزويلا، لبريزيل، ولارجونتين. ف دّيكسيونير تّاريخي د لمغريب، كاينة خاريطة كاتبيّن 107 موضع (مدينة ؤلا دوّار) ف لمجموع فين كانو ساكنين ليهود ف لمغريب.
مقدونيا الشمالية

مقدونيا الشمالية، ولاّ شمال مقدونيا، و لاّ مقدونيا (سمية قديمة تبلادت ف 2018)، رسميا لجمهورية د مقدونيا الشمالية (بلمقدونية: Република Северна Македонија - بلالبانية: Republika e Maqedonisë së Veriut) هي بلاد ماكاطلش على لبحر جات ف لجنوب الشرقي د اوروپا، و بالضبط ف الشبه لجزيرة د لبلقان. تاتحدّها كوسوڤو من الشمال لغربي، صربيا من الشمال، بلغاريا من الشرق، ليونان من لجنوب، و البانيا من لغرب. مقدونيا الشمالية عندها تاريخ قديم، و جايبة سميتها من لمنطقة د مقدونيا، اللي فيها طرف كاين ف ليونان، و كان مخلي لبلدان بجوج مدابزين على السمية. بحال دابا لاسكندر لمقدوني تولد ف لمنطقة اللي هي دابا محسوبة على ليونان، ولكن كانت هي و مقدونيا الشمالية ف بلاد وحدا كانت سميتها لمملكة د مقدونيا (ف لقرن 4 قبل لميلاد). مقدونيا الشمالية دازو عليها بزاف د لحضارات بحال لفارسيين و الرومان و السلاڤيين. قبل لعصور لوسطانية تدابزو لبلغاريين و لبيزانطيين و الصربيين على لمنطقة، ولكن ف لقرن 14 دخّلاتها الدولة لعتمانية لاراضي ديالها، و بقات فيها تال 1912. من مورا لحرب لعالمية التانية، دخلات مع يوݣوسلاڤيا، و تسمّات لجمهورية ليوݣوسلاڤية د مقدونيا. ف 1991، من مورا ما تفككات يوݣوسلاڤيا، ستاقلات لبلاد و سمّات راسها لجمهورية د مقدونيا، و لكن ليونان حتجّات عليها و كانت لامم لمتحدة كاتخدّم السمية د "لجمهورية ليوݣوسلاڤية د مقدونيا اللي فاتت". تحلاّت لمشكلة ف 2018 ملّي بدلات لبلاد رسميا سميتها للجمهورية د مقدونيا الشمالية، و هي السمية اللي عندها تال دابا. تيسكنو ف مقدونيا الشمالية شويا كتر من 2 د لمليون د الناس، و لعاصمة ديالها هي سكوپيا. اللغات الرسمية د لبلاد هوما لمقدونية و لالبانية، و عاد كاين لغات جهوية معتارفا بيها الدولة، هوما: التركية و الصربية و لبوصنية و الروماني. لفلوس اللي كاتخدّم ف لبلاد هي الدينار لمقدوني. مقدونيا الشمالية داخلة مع بزاف د لمنضمات الدولية بحال لامم لمتحدة و لبنك الدولي و منضمة التجارة لعالمية و لمجلس ديال اوروپا (من 2005) و الناطو (من 2020). من 2005 و هي مرشحة باش تدخل للاتحاد لاوروپي.
مكناس

مكناس (تمازيغت: ⴰⵎⴽⵏⴰⵙ) مدينة ف شمال د لمغريب، وخامس اكتر مدينة ف لمملكة من ناحية سكان. مكناس كانت لعاصيمة ديال لمغريب ف عهد سلطان مولاي سماعيل (1672–1727)، قبل ما ترجع مراكش عاصمة من جديد. عدد سكان مدينة مكناس 632. 079 والمدينة جاية ف جهة فاس مكناس. السمية ديال المدينة جات من سمية قبيلة مكناسة (بتمازيغت ⵉⵎⴽⵏⴰⵙⵏ). لمدينة القديمة ديال مكناس عطاتها ليونيسكو صفة ترات عالمي ف 1996. اصل د سمية. سمية ديال مدينة مكناس جاية من سمية ديال لقبيلة لامازيغية د مكناسة. ناس ديال هاد لقبيلة كيتسماو "امكناسن" ف لجمع و "امكناس" ف لمفرد. "امكناس" ب تمازيغت كتعني لعسكري ولا لمقاتل. و زيدون، المناضلين الشلوح كيسميوها كتر "امكناس". قبيلة مكناسة شاركو ف 711 مع طارق بن زياد ف فتح الاندلس، و سكنو ف شمال د قرطبة. و جوايه القرن حضاش، اسسو السلالة ديال بني لافطس ف بطليوس (باداخوس). البعض منهوم شارك ف تورة لي نوضها ميسارة (739 ل 742) و دخلو للمدهب د الخوارج. اسسو امارة سيجيلماسة لي جات ف لحدود شمالية د صحرا. و باش يقدو على لهجمات د لفاطميين، تحالفو مع لخلافة د قرطبة. ولكن فاش شاف ديالهم لمعتز تحالف مع الفاطميين، جاو مغراوة لي كانو متحالفين معا لامويين د قرطبة، و جراو على مكناسة من سيجيلماسة. بعد ما تحاربو مع بزاف ديال لقبايل لخرى، منها الصالحيين، و من بعد لمرابطين، مكناسة ضعافو و ف القرن 11 مشاو ستاقرو ف مكناس. #تحويل تاريخ. قبيلة مكناسة ناضو ضد لحاكم ديال قيروان ف تونس، وجاو ستاقرو حدا واد ويسلان. ف لقرن 11 جاو لمرابطين و دارو ف لمنطقة فين مستاقرين مكناسة قشلة. فاش جاو لموحدين، ريبو داكشي، حيت تاهمو مكناسة بلي كيعاكسوهم، وباش يبنيو مدينة كبر ؤ حسن، فيها جوامع (ومنها جامع لكبير لي تبنى ما بين 1199 و 1213) وسوار عالية. فاش ستولاو عليها لمرينيين، بناو فيها مدراسات (ومنهم لمدراسة لبوعنانية لي بدا لبني ديالها مع لحوكم ديال بو لحسن ف 1331 و ما تسالا على 20 عام من بعد)، قصبات و جوامع ف لبدو د لقرن 14. فاش خداو لوطاسيين لحوكم، مدينة مكناس تمعشات بزاف. اهم ماليك علوي هو مولاي سماعيل لي حكم لبلاد خمسة وخمسين عام (1672 ل 1727). عاود نضم لمغريب وهدنو، بعدما لعسكر ديالو ربحو ݣاع لقبايل لي كان مدابزة معاه، و غلبو لعتمانيين والنصارى. وهاكدا لمخزن تحكم ف لبلاد كاملة. مولاي سماعيل خلا بزاف ديال لماتر، كبر مدينة مكناس وردها عاصمة ديالو. دار الشان ل لمدينة ب لفلوس لي كانو كايدخلو من لبيع ديال لبحارة نصارى لي كانو من بعدما كيقبطو عليهم، كيحبسوهم ف حبس كبير تحت لارض ف مكناس: حبس قارا. هاد لحبس مزال كاين ويقدر بنادم يزورو حتى اليوم. مولاي سماعيل بنى بزاف د المنشات، جرادي، بيبان كبيرة، سوار طولها فات ربعين كيلومتر وشلا من جامع بصوامع زوينة. هدشي علاش مكناس كيسميوها مرة مرة "مدينة الميات صمعة". ف يامات ستيعمار د لمغريب (1912 ل 1956)، كانت مكناس كتسمى "ڤيرساي د لمغريب"، ولا "باريز صغيرة" حيت الفرانساويين كانت كتعجبهوم و كتجيهوم اجمل مدينة ملكية ف لمغريب. واحد الوقيتة كانت ݣاع اقامة ديال لماريشال ليوطي و كان دار فيها لكارتيي جينيرال ديالو. #تحويل جغرافيا. اوّل احصاء د سّكان تدار ف لمغريب مورا سّتيقلال ف 1960، تّلقا فيه بلي كاينين 177. 128 لي ساكنين ف مكناس، سوا مغاربا ؤلا اجانب. لجماعة لحضرية. لجماعة لحضرية د مكناس تابعة ل عمالة مكناس، جهة فاس مكناس، ساكنين فيها 517376 واحد، على حسب لاحصاء لعام 2014.
مليلة

مليلة جماعة ترابية قروية كاينة ف اقليم بنسليمان، جهة دّار لبيضا سطات، ساكنين فيها 15081 واحد، على حسب لاحصاء لعام 2014.
لمنابها

لمنابها جماعة ترابية قروية كاينة ف عمالة مراكش، جهة مراكش اسفي، ساكنين فيها 12893 واحد، على حسب لاحصاء لعام 2014.
منى صابر

منى صابر هوا فيلم مغريبي ديال دراما لّي دار ليه لاخراج عبد الحي العراقي. لفيلم متلو فيه لادوار رّئيسية كارميلا راموس و خالد بنشݣرة و اسماء الخمليشي. لقيصة. من لافلام لمغريبية لّولا لّي دوات على عوام رّصاص ديال لقمع ف لعهد د لحسن تّاني، لقصة د لفيلم كاتدوي على واحد لبنت لّي عايشة ف فرانسا و لّي عرفات ب لّي باها مغريبي و كان تغبر ف عوام رّصاص و هو شّي لّي غايخليها تبدا تقلاب عليه.
منى فتو

منى فتو مومتيلة مغريبية خلاقت ف 28 نونبر 1970 ف مدينة الرباط، شاركات ف فبزاف دالافلام، لمسلسلات ؤالمسرحيات، من الافلام لي بانت فيها لموهبة ديالها الجزء الثاني د لفيلم "البحث عن زوج امراتي" لي خرج ف 1995 ؤفيلم "نساء… ونساء" لي خرج ف 1997. كانت مزوجة بالمخرج المعروف سعد الشرايبي لي دار الاخراج ديال اشهر لخدامي فاش شاركات. كيفاش بدات ف ل فن. بانت موهبة منى فتو الفنية وهي صغيرة، فاش كانت ف ل بتدائي شاركات ف مهرجان ديال مسرح ل اطفال. كانت كتبغي الرقص الشرقي وبغات تدخل فداك ل مجال، وبدات كتدير دروس باش تتعلمو. وفنفس ل وقت، كانت عندها اهتمامات بل مسرح منين وصلت لـ17 عام، حيث الصدفة لعبات دور كبير، ملي تعرضات البطلة ديال مسرحية (رجاء المهدي) لكسر ف رجليها واقترح عليها عباس ابراهيم، اللي كان هو صاحب الفرقة المسرحية، باش تعوّضها وتدير الدور الرئيسي. منى فتو ما كمّلاتش قرايتها وتوقّفات قبل ل باكالوريا، ومن بعد قرات عامين ف مدرسة حرّة ديال لفصالة ول خياطة، وخدات ديبلوم مصمّمة ازياء. زواجها. تزوجات منى فتو من ل مخرج سعد الشرايبي فـ عام 1998، وكان هو كبر منها باكثر من 18 عام. جابت معاه ولدها بن سالم، ولكن من بعد سبع سنين ديال زواج تفارقو. من بعد الطلاق، كتب سعد الشرايبي كتاب مشهور سماه "الوجه الخفي"، وعاود فيه على شي تفاصيل من حياتو الزوجية مع منى فتو، وهاد الشي ما عجبهاش بزاف، خصوصًا حيث قاس شي حوايج شخصية بيناتهم. اما ولدها بن سالم، بقى عايش معاها، وولا هو كل اهتمامها، كتسهر على قرايتو وعلى جميع تفاصيل حياتو. المسلسلات ديالها. مثلت منى فتو بالعديد من المسلسلات؛ بما في ذلك: مسلسل جنان الكرمة. (2001) ل افلام ديالها. مثلت منى فتو ف بزاف ديال ل افلام منهم : فيلم حب في الدار البيضاء. (1991) فيلم البحث عن زوج امراتي. (1995) فيلم عبروا في صمت. (1997) فيلم نساء ونساء. (1998) فيلم عطش. (2002) فيلم جوهرة بنت الحبس. (2003) فيلم ماجدة. (2004) فيلم هنا ولهية. (2004) فيلم الحي الخلفي. (2006) فيلم ابواب الجنة. (2006) فيلم طريق العيالات. (2007) فيلم اولاد البلاد. (2010) فيلم مرحبا. (2011) فيلم اويلي ومرحبا. (2013) فيلم جوق العميين. (2015) فيلم وليلي. (2017) الجوائز لي خدات. جائزة النجمة الذهبية (Golden Star) في مهرجان مراكش السينمائي عام 2019 تكريماً لمسيرتها الفنية جائزة افضل اداء نسائي عن دورها في مسلسل «بنات العساس» في الدورة الـ21 للمهرجان العربي للاذاعة والتلفزيون بتونس. الاخبار جريدة الكترونية مغربية مستقلة جائزة افضل ممثلة مغربية عن دورها في مسلسل «الدم المشروك» ضمن جوائز “People بالعربي”. جائزة افضل دور نسائي في مهرجان بتونس عن دورها في «بنات العساس». المشاهد جريدة الكترونية مغربية شاملة جائزة افضل دور نسائي في المهرجان العربي للاذاعة والتلفزيون (دورة 11) عن نفس المسلسل. المشاهد جريدة الكترونية مغربية شاملة تكريم خاص من مهرجان مراكش عام 2019 بمناسبة 30 سنة من العطاء الفني. المراجع.
منيع

منيع جماعة ترابية قروية كاينة ف اقليم سطات، جهة دّار لبيضا سطات، ساكنين فيها 11789 واحد، على حسب لاحصاء لعام 2014.
كلون

لكلون ؤلا لموهرّيج (ب نّڭليزية Clown) هوّا واحد شّخص لي كيدير ماكياج خاص ؤ حوايج مبرّقين ب لّوان، باش يدير عرض ديال لكوميديا ؤ يضحّك عباد الله. لاصل ديال لكلون كيرجع ل سّلالة لملكية لخامسة ف مصر لقديمة، ف جوايه 2400 قبل لميلاد.
مواريد

مواريد جماعة ترابية قروية كاينة ف اقليم الصويرة، جهة مراكش اسفي، ساكنين فيها 6161 واحد، على حسب لاحصاء لعام 2014.
موت

لموت هو نهاية لحياة ديال لكائن لحي وهو وقف دايم ومافيهش الرجوع لجميع لوضائف لبيولوجية لّي كاتحافض على لكائن لحي. كايتستعمل لموت الدماغي بعض لمرات كا تعريف قانوني ل لموت. كايبدا لكائن لّي كان حي يتحلل مور لموت دغيا. لموت هو عملية عالمية حتمية كاتوقع فنهاية لمطاف لجميع لكائنات لحية. لموت يقدر يجي بسباب الشرف ولا لمرض ولا لافتراس ولا سوء التغدية ولا لانتحار. من لبدايات لقرن 21، كايموتو تقريبا كتر من 150. 000 انسان كل يوم، منهوم 100. 000 ب سباب شّيخوخة. بزاف ديال التقافات والاديان عندها فكرة لحياة لاخرة، وحتى فكرة لحكم على الاعمال لمزيانة ولخايبة فحياة بنادم. وهادشي كايشمل لايمان ب لقيامة و لجنّة و لجحيم ولا لاخرة (لمرتابط ب الاديان الابراهيمية)، ولا التناسخ و لمعاودة د التجسد (لمرتابط بالديانات الدارمية)، ولا اللاوجود بشكل دائم، و لمعروف ب سميت لعدم (لمرتبط ب اللادينية و لفلسفة لمادية). لانطروپولوجي لميريكاني ايرنست بيكير كيعتابر بلي بزاف د لمضاهر ديال تّقافة عند بنادم، بحال لفن، لموسيقا، دّين ؤ سّياسة، تطورات كا ميكانيزم ديفاعي نفسي ضد لفيكرة د لموت، حيت لانسان هوّا لكائن لوحيد لي عندو وعي بلي واحد نّهار غادي يموت، ؤ هادشي كيسبب ليه قلق وجودي، ؤ كيخليه يقلّب علا معنى ل لوجود ديالو. ف مقطع من كتابو "رفض لموت" كيݣول: "هادا هوّا رّعب: باش تكون جيتي من والو، تكون عندك سمية، وعي ب راسك، احاسيس دخلانية عميقة، رغبة دخلانية ماكاتقاومش ل لحياة ؤ تّعبير علا دّات، ؤ وخا هادشي كامل غادي تموت"
موحا أوحمو الزياني

موحا او حمًو او عقًا او حمد، لي معروف ب موحا اوحمُو الزياني (تزاد ف 1857 ف ايت حركات - مات ف 1921 ف توجڭالت) كان قايد (امغار) ومقاوم مغريبي ضد ليستيعمار لفرانساوي ف زايان. حياتو. تزاد موحا اوحمو الزياني ف 1857 ف وسط عائلة امحزون، لي تابعة ل قبيلة ايت حركات ف النواحي د خنيفرة، و لي هي طرف من لقبايل د زايان ف لاطلس لمتوسط. ف 1886، من مورا ما مات خوه سعيد، عيًنو السلطان الحسن اللًول قايد (امغار) ديال زايان وعطاه 300 عسكري وتلاتة د لمدافع. السلطان عاون موحا حيت كان الحسن اللًول محالف مع لقبيلة ديالو و تيعطيهم السًلاح باش يحاربو لقبايل لي ماباغينش السلطان ف بلاد السيبة. ف 1908، غادي يبدا موحا يحارب لفرانساويين لي كانو حتلو ديك لوقت الشاوية و الدار لبيضا. ف 1913، غادي يبداو يدخلو لفرانساويين ل لاطلس و غادي يحاربهم موحا و جيشو ف لقصيبة. ف نونبر 1914، غادي يغلبو لقبايل د زايان فرانسا ف لمعركة د لهري، لي تقتل فيها جينيرال فرانساوي و 33 من الضباط ديالو. من بعد هاد لمعركة غادي تزيد فرانسا ف لعسكر ديالها وغادي تحتل خنيفرة. موحا و لجيش ديالو كملو لمقاومة ديالهم ف الجبل. نهار 27 مارس 1921، ف لمعركة د "ازلاك ن تازمًورت"، غادي يموت موحا اوحمو الزياني من بعد ماتيرا فيه واحد من ولادو ب لغلط، وجاب فيه قرطاسة ف لعنق.
موريطانيا

موريطانيا ولاً موريتانيا ولاً موريتان (رسميا: الجمهورية الاسلامية الموريتانية) هي واحد لبلاد فالشمال لغربي د افريقيا، نيشان تحت من لمغريب، وجات لاغلبية ديالها فالصًحرا. موريطانيا تيحدًوها من الشمال لمغريب ودزاير، من لغرب لمحيط لاطلسي، من الجنوب السينيݣال، و من الجنوب و الشرق مالي. موريطانيا كانت مستعمرة فرانساوية من 1902 تال 1960، وموراها خدات الاستقلال ديالها. اللغات الرسمية فموريطانيا هوما لعربية ولفرانساوية، وكاين بزاف د الناس اللي تيهضرو لغات افريقية، ومنها لامازيغية. الرئيس د موريطانيا ديال دابا هو محمد ولد لغزواني، ولعاصمة ديال لبلاد هي نواكشوط. لعلاقة مابين لمغريب وموريطانيا. قبل من لاستعمار لفرانساوي، كانت لاراضي د موريطانيا تابعة للمغريب. ملي استاقلات موريطانيا ف 28 نونبر 1960، مابغاش لمغريب يعتارف بيها، وكان باقي تيعتابرها اقليم د لمغريب. بقات الامور 9 سنين بحال هاكا حتا بدل لملك لحسن التاني الراي ديالو واعتارف لمغريب بموريطانيا ف 1969.